कोरोना के विरुद्ध वैश्विक अभियान की सफलता में भारत के प्रयासों के महत्व को रेखांकित करते हुए उपराष्ट्रपति ने कहा कि विश्व भर में हमारे प्रयासों की सराहना हुई है। किराने और सब्जी की दुकानों पर वृत्त खाने या लाइन खींच कर सामुदायिक दूरी बनाना रेल डिब्बों को विशेष कोरोना संक्रमण वार्डों में परिवर्तित करना तत्परता से देश में ही जांच किट तथा वेंटिलेटर तैयार कर लेना ये सब उस भयावह संक्रमण के विरुद्ध हमारे अदम्य संकल्प को परिलक्षित करते हैं जिसने कितने ही देशों में जानमाल को व्यापक क्षति पहुंचाई है।